### Beslutning

Edith Lauritsen med bemærkning, at byrådet i sit møde den 13. oktober 2021 har vedtaget budgettet med 28 stemmer for i overensstemmelse med ændringsforslaget fra forligspartierne, de fremsendte korrektioner fra fællesmøderne, samt valg af statsgaranti for skatter og generelle tilskud.

Enhedsliste de Rød-Grønnes og Liste Trivsel, Velfærd og Reel Borgerinddragelses byrådsgrupper kunne ikke tiltræde.

Sagen blev behandlet sammen med sagerne 3, 4, 5, 6, 7, 8, 9, 10 og 11.

### Resumé

Efter vinterens smittebølge og nedlukning af dele af kommunen er langt de fleste restriktioner nu ophævet, og vi er ved at vende tilbage til en mere almindelig hverdag. Selv om corona bestemt ikke er forsvundet, betyder den fremskredne vaccinering af aarhusianerne, at vi forhåbentligkan kigge fremad mod lysere tider. Den usikkerhed, som corona har medført i kommunen det sidste halvandet år, er nu betydeligt reduceret, selvom der globalt stadig er enorme udfordringer, som kræver rettidig omhu også i [adresse].

Den økonomiske usikkerhed er også reduceret. Konjunkturerne ser ud til at rette sig hurtigere, end vi havde turdet håbe på. Og mere snævert kommunaløkonomisk har vi nu lidt flere erfaringer med den udligningsreform, som trådte i kraft før sidste års budget. De første erfaringer tyder på, at der også fremover kan ske store ændringer i kommunens bidrag fra udligningsordningerne fra år til år, hvilket der så vidt muligt er taget højde for i budgetforslaget.

Men der er stadig meget store udfordringer i vores danske velfærdsmodel, og de viser sig også i [adresse], bl.a. med voldsomt pres på det specialiserede socialområde, øget segregering i folkeskolen og store rekrutteringsudfordringer til velfærdsprofessionerne. På [adresse] bliver der nu rettet fokus på nye (andengenerations-) reformer af velfærdssamfundet, og også i [adresse] har vi stærkt fokus på nytænkning og nye veje i velfærdssamfundet – et fokus, der også skal være i budgetlægningen.

Byrådet vedtog i foråret ”[adresse]” som fælles afsæt for en kulturforandring, der skal gøre os i stand til endnu bedre at skabe værdi for, og ikke mindst sammen med borgerne og det omgivende samfund. Coronaperioden har givet os nogle vigtige erfaringer, vi kan bruge i denne kulturforandring. Nye, fleksible måder at løse opgaver på, ikke mindst med et tigerspring ind i brugen af digitale løsninger. Og en langt større vilje og evne til at finde løsninger i fællesskab på tværs af faglige og organisatoriske skel, og på tværs af kommunen og andre dele af det aarhusianske samfund. Det er erfaringer, vi skal bringe i spil i fremtidens opgaveløsning.

Trods en række modsatrettede økonomiske elementer er der et fornuftigt udgangspunkt for dette års budgetlægning. På den positive side tæller, at der var penge til kommunerne i finansloven for 2021, ligesom der blev givet et løft til den demografiske udvikling i aftalen om kommunernes økonomi for 2022.

Som i sidste års økonomiaftale indeholder dette års aftale en forudsætning om at kommunerne kan spare yderligere penge ved at reducere brugen af eksterne konsulenter. I budgetforslaget er der indarbejdet en rammebesparelse svarende til det af staten forudsatte niveau.

Med forbedringen i økonomien og en reduktion i udgifterne til eksterne konsulenter er der skabt et råderum, der kan give et velfærdsløft i 2022 og årene fremover. I budgetforslaget er **ældreområdet, klima, socialområdet, specialundervisning i folkeskolen, tryghed og kollektiv trafik** prioriteret højest, og der er derfor indarbejdet følgende:

**Ældreområdet**:

* Ca. 6 mio. kr. årligt til ældreområdet som kompensation for manglende finansiering fra finanslovsmidler af indsatser i 2021 og efterfølgende år.
* 10 mio. kr. årligt til et generelt løft af ældreplejen.
* 5,7 mio. kr. i 2022 og 11,4 mio. kr. i 2023 og frem til specialplejeboligerne til demente borgere på [adresse], herunder til særlige demensfaglige metoder til understøttelse af hjælp, omsorg og pleje til borgerne og deres særlige behov.
* 10 mio. kr. i 2025 og ekstra 10 mio. kr. hvert år herefter, udover det som budgetmodellen på området hidtil har tilført af ekstra midler. Forbedringen af budgetmodellen følger af beslutningen i Budget 2021.
* 20-22 mio. kr. årligt til flere hænder og kvalitetsløft i ældreplejen. Midlerne kommer fra en pulje afsat i finansloven for 2021.

**Klima:**

* 30 mio. kr. i hvert af årene 2023 og 2024 til kommunens Klimafond. Midlerne kan prioriteres til ekstra indsatser og til kommende ansøgninger til Klimafonden.
* 10 mio. kr. ekstra i hvert af årene 2024 og 2025 fra anlægsbufferen til grønne investeringer. De grønne investeringer skal bidrage til ambitionerne omkring klima og biodiversitet.

**Socialområdet:**

* 30 mio. kr. årligt fra og med 2022 til socialområdet, hvor stadig flere borgere efterspørger støtte og hjælp fra kommunen.

**Specialundervisning i folkeskolen:**

* Skoleområdet tilføres 20 mio. kr. årligt til at understøtte skolernes arbejde med mellemformer og løfte de stigende udgifter til specialundervisning.

**Tryghed:**

* 5 mio. kr. om året i en 4-årig periode til at styrke tryghedsindsatsen i [adresse] og [adresse], til lokale indsatser i en række øvrige udsatte boligområder, samt til indsats mod negativ social kontrol.

**Kollektiv trafik:**

* 30 mio. kr. årligt fra og med 2022 til den kollektive trafik, der sikrer grundlag for, at arbejdet med en ny kollektiv trafikplan fra medio 2023 kan udarbejdes ud fra en forudsætning om et serviceniveau, som samlet set svarer til det nuværende. Det er forudsat, at budgetløftet i to år finansieres via en reduktion af egenkapital i [adresse].

Herudover indeholder budgetforslaget følgende:

* 4,8 mio. kr. fra og med 2025 til minimumsnormeringer, da midlerne fra finansloven også på dette område har vist sig mindre end forudsat i [adresse].
* En underskudsgaranti på 1,45 mio. kr. i 2022 og 2023 til oprettelse af en international vuggestue.
* Det har vist sig vanskeligt at etablere en letbanestrækning på [adresse] Der afsættes en samlet pulje på 150 mio. kr., der udover at undersøge og etablere andre måder at prioritere den kollektive trafik til og fra [adresse], skal bruges på en styrkelse af natur og rekreative muligheder på [adresse] Puljen skal finansieres inden for projektøkonomien for [adresse], bl.a. ved at der ikke længere skal afholdes udgifter til etablering af letbanestrækningen.
* 2 mio. kr. årligt til en tværgående hygiejnekoordinatorfunktion forankret i Sundhed og Omsorg. Beløbet finansieres i forhold til afdelingernes decentraliserede rammer.
* 10 mio. kr. årligt til sagsbehandling på byggesags- og planområdet, der udfordres af en by i stor vækst og høje ambitioner, samtidig med, at midlertidige bevillinger bortfalder. Beløbet finansieres af 7 mio. kr. fra de aktuelt fem store byudviklingsprojekter og 3 mio. kr. fra afregnings- og taksttilpasninger.
* Nye midler fra finansloven 2021 til skoleområdet og minimumsnormeringer.
* 20 mio. kr. til investeringer på beskæftigelsesområdet, som finansieres ved besparelser på overførsler. De konkrete investeringsmodeller fremlægges snarest i en byrådsindstilling efter inddragelse af alle interessenter.

De beskrevne ændringer betyder, at der i budgetforslaget prioriteret yderligere 0,7 mia. kr. i budgetperioden til den borgernære velfærd. Hertil kommer, at der som en konsekvens af budgetmodellerne prioriteres 1,1 mia. kr. i budgetperioden til den borgernære service.

Kommunes samlede økonomi i budgetperioden samt alle de nævnte budgetløft er nærmere beskrevet i indstillingen.

### Indstilling

Det indstilles:

At 1) Byrådet drøfter og godkender eventuelle ændringer til budgetforslaget 2022. Budgetforslaget er beskrevet i nedenstående.

### Sagens forløb

06-09-2021 Magistraten

Fremsendes til [adresse] med bemærkning, at Magistraten i mødet den 6. september 2021 anbefaler, at byrådet tiltræder Borgmesterens Afdelings indstilling af 27. august 2021.

Julie Bech, Emma Christoffersen, Kim Andreasen, Rådmand Andrea Friis, Maya Jepsen og Benthe Nissen tog forbehold.

 15-09-2021 [adresse]

Fremsendes til behandling i 1. fællesmøde mellem Magistraten og Økonomiudvalget efter behandling i byrådets møde den 15. september 2021.

Magistratsafdelingen for Sociale Forhold og Beskæftigelse og Magistratsafdelingen for Sundhed og Omsorg udarbejder notat.

Sagen blev behandlet sammen med sagerne 3 - 9.

 22-09-2021 Fælles udvalgsmøde
Økonomiudvalget og Magistraten blev orienteret om sagen. Alle punkter på dagsordenen blev behandlet sammen.
 06-10-2021 Fælles udvalgsmøde
Laurits Jespersen, Laus Christoffersen, Dorthe Møller, Yannick Henriksen, Peder Petersen, Esben Kristensen, Cirkeline Klausen, Hugo Kristiansen, Britt Klausen, Maya Jepsen, Herbert Friis, Klaus Frandsen og Andrea Friis kunne tiltræde en række tekniske ændringer til budgetforslaget jf. notatet ’Tekniske korrektioner til budgetforslaget 2022-2025’. De samme medlemmer af Magistraten og Økonomiudvalget kunne desuden tiltræde, at indkomstskatteprocenten hæves fra 24,51 % til 24,52 % i 2022 mens øvrige skatteprocenter og -promiller fastholdes uændret samt valg af statsgaranti 2022.

 Esben Kristensen og Cirkeline Klausen tog forbehold for forældrebetalingen for pasnings- og fritidstilbud for budget 2022, som beskrevet i bilag 7.1 med hensyn til belysningen i forbindelse med behandling af sagen i forhold til grundlaget, tidligere beslutninger og proces.

 Benthe Nissen kunne ikke tiltræde indstillingen.

 Andrea Friis og Herbert Friis deltog ikke i 1. fællesmøde d. 22. september 2021.
 13-10-2021 [adresse]

Tilbagesendes Magistraten med bemærkning, at byrådet i sit møde den 13. oktober 2021 har vedtaget budgettet med 28 stemmer for i overensstemmelse med ændringsforslaget fra forligspartierne, de fremsendte korrektioner fra fællesmøderne, samt valg af statsgaranti for skatter og generelle tilskud.

Enhedsliste de Rød-Grønnes og Liste Trivsel, Velfærd og Reel Borgerinddragelses byrådsgrupper kunne ikke tiltræde.

Sagen blev behandlet sammen med sagerne 3, 4, 5, 6, 7, 8, 9, 10 og 11.